**Ministru kabineta noteikumu projekta „Grozījumi Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ņemot vērā Krievijas Federācijas noteiktajiem sagatavotu un konservētu zivju produktu importa aizliegumiem un Zemkopības ministrijas 2015.gada 16.jūnijā Ministru kabineta sēdē izskatīto informatīvo ziņojumu „Par pasākumiem saistībā ar Krievijas aizliegumu sagatavotu un konservētu zivju produktu importam no Latvijas” (TA-1198), Ekonomikas ministrija pamatojoties uz 2015.gada 16.jūnijā Ministru kabineta sēdes protokola Nr.29 87.§ 5.punktu ir sagatavojusi Ministru kabineta noteikumu projektu „Grozījumi Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām”” (turpmāk – MK noteikumu projekts). Saskaņā ar augstāk minēto protokollēmumu MK noteikumu projekts paredz Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām” (turpmāk – MK noteikumi Nr.582) šādus grozījumus:1. papildināt ar jauniem atbalsta finansējuma saņēmējiem, kas darbojas NACE 2.red. A sadaļas „Lauksaimniecība, mežsaimniecība un zivsaimniecība” **03.nodaļas „Zivsaimniecība”** (turpmāk – zivsaimniecība) **nozarē**;
2. nosakot jaunu atbalsta intensitāti 90% apmērā dalībai starptautiskajās izstādēs un konferencēs (semināros), tirdzniecības misijās, kontaktbiržās ārvalstīs atbalsta pretendentiem, kuru darbība ir saistīta ar Krievijas Federācijas noteiktajam ierobežojumam pakļauto preču eksportu.

Zemkopības ministrija ierosina papildināt to atbalsta pretendentu loku, kuriem būtu pieejama paaugstinātā atbalsta intensitāte (90% apmērā no attiecināmajām izmaksām) ar piena un gaļas pārstrādes nozarēm. Šīs nozares visbūtiskāk tika ietekmētas Krievijas Federācijas noteikto importa ierobežojumu rezultātā un vēl joprojām izjūt šo aizliegumu sekas.Salīdzinot 2014.gada augustu – 2015. gada martu ar 2013. gada augustu – 2014. gada martu, piena produktu eksports dramatiski samazinājās ne tikai uz Krieviju, bet arī uz citām nozīmīgām Latvijas piena un piena produktu eksporta galamērķa valstīm. Tajā pašā laikā, būtiski samazinājies piena produktu eksports arī uz citiem nozīmīgiem un tradicionāliem Latvijas eksporta galamērķa tirgiem - Lietuvu, Vāciju, Igauniju, Beļģiju. Kopumā uz šīm ES valstīm, kuras arī skāra Krievijas importa aizliegums, Latvijas eksports samazinājās par 43,61 milj. EUR.Jaunu eksporta tirgu meklēšana un apgūšana nenorit tik ātri un sekmīgi kā būtu nepieciešams tirgus stabilitātes nodrošināšanai. Laika periodā 2014.gada augusts – 2015. gada marts Latvija uzsāka piena produktu uz vairākiem jauniem eksporta tirgiem, tomēr kopējā eksporta vērtība ir neliela – tikai 2,66 milj. EUR, kas veido tikai 2% no kopējās eksporta vērtības. Arī gaļas izstrādājumu eksports piedzīvo būtisku eksporta samazinājumu, zaudējot ne tikai Krievijas tirgu, bet arī citus tradicionālos noieta tirgus. Salīdzinot 2014.gada augustu – 2015. gada martu ar 2013. gada augustu – 2014. gada martu, var redzēt, ka desu un tamlīdzīgu izstrādājumu eksports dramatiski samazinājās uz Krieviju (par 3,44 milj. EUR) kā arī uz citām šo produktu eksporta galamērķa tirgiem – Ungāriju, Igauniju, Lietuvu, Somiju, Turkmenistānu (kopējais eksporta samazinājums uz šīm valstīm ir 3,90 milj. EUR).Tādēļ papildus atbalsts ārējo tirgu sekmīgākai apgūšanai tiem atbalsta pretendentiem, kurus ir būtiski skāruši Krievijas Federācijas noteiktie importa aizliegumi šobrīd ir ļoti nozīmīgs.Papildus, augstāk minētie Ministru kabineta noteikumi tiek papildināti ar Komisijas 2014. gada 27.jūnija Regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190) (turpmāk – Regula Nr.717/2014) noteiktajiem *de minimis* atbalsta nosacījumiem zivsaimniecības un akvakultūras nozarē.Ja finansējuma saņēmējs vienlaicīgi darbojās zivsaimniecības nozarē un NACE 2.red.. C sadaļas “Apstrādes rūpniecība” 10.2.nodaļas “Zivju, vēžveidīgo un mīkstmiešu pārstrāde un konservēšana” nozarē, tad atbalsts tiek piešķirts saskaņā ar Regulu Nr.717/2014, jo saskaņā ar Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Regula Nr. 1407/2013) 1.panta 1.punktu, šie finansējuma saņēmēji nevar saņemt atbalstu saskaņā ar Regulu Nr.1407/2013.Jaņem vērā, ka zivsaimniecības nozarē var darbotie ne tikai zvejnieku saimniecības, bet arī zemnieku saimniecības, komersanti u.c. Tāpat zvejnieku un zemnieku saimniecības var darboties ne NACE 2.red. A sadaļas “Lauksaimniecība, mežsaimniecība un zivsaimniecība” nozarēs, bet arī, piemēram, NACE 2.red. C sadaļas “Apstrādes rūpniecība” nozarēs. Tādēļ MK noteikumu projektā netiek noteikts pieejamais atbalsts atkarībā no uzņēmējdarbības juridiskās formas.Biedrības, kuru biedru komercdarbības joma ir zvejniecība, akvakultūra vai zivju, vēžveidīgo un mīkstmiešu pārstrāde un konservēšana, kā arī pašvaldības var saņemt finansējumu tām pašām atbalstāmajām darbībām arī Rīcības programmas Eiropas Zivsaimniecības fonda atbalsta ieviešanai Latvijā 2007.–2013.gadam 3.prioritārā virziena „Kopējās ieinteresētības pasākumi” 4.pasākuma “Jaunu noieta tirgu sekmēšana un reklāmas kampaņas” (turpmāk – 4.pasākums) ietvaros, taču šajā pasākumā projektu iesniegšana noslēdzās 2015.gada 20.martā. Līdz ar to pašlaik zivsaimniecības nozares pārstāvji nevarēs pieteikties finansējumam 4.pasākuma ietvaros tām pašām atbalstāmajām darbībām, kuras paredzētas 2.3.1.1.1.apakšaktivitātes ietvaros.Līdz ar to, ja netiek apstiprināti MK noteikumu projekts zivsaimniecības nozares pārstāvjiem nebūs pieejamas atbalsta programmas ieiešanai jaunos eksporta tirgos. Pēc Krievijas aizlieguma zivju produktu importam no Latvijas noteikšanas daudziem nozares komersantiem un uzņēmumiem jaunu eksporta tirgu apgūšana ir vienīgā iespēja turpināt darbību, jo saražotās produkcijas apjoma samazināšanas gadījumā tie kļūs nerentabli. Jāatzīmē, ka šādā gadījumā cietīs gan zvejnieku saimniecības, gan komersanti, kas pārstrādā sazvejoto produkciju, gan saistītie iepakošanas, loģistikas u.c. komersanti.Tiks nodrošināta demarkācija pēc finansējuma saņēmēja un vieni un tie paši finansējuma saņēmēji nevarēs vienlaicīgi pieteikties finansējumam 2.3.1.1.1. apakšaktivitātes ietvaros un Rīcības programmas Eiropas Zivsaimniecības fonda atbalsta ieviešanai Latvijā 2007.–2013.gadam   3.prioritārā virziena „Kopējās ieinteresētības pasākumi” 4.pasākuma “Jaunu noieta tirgu sekmēšana un reklāmas kampaņas” ietvaros.Papildus norādām, ka ir iespējami gadījumi, kad jau iesniegti un apstiprināti projekti tiek atsaukti, ja tie atbilst MK noteikumu Nr.582 23.1.apakšpunktā minētajiem nosacījumiem 90% finansējuma intensitātes saņemšanai. Lai nepalielinātu birokrātisko slogu projektu iesniedzējiem un vērtējamo projektu apjomu sadarbības iestādei, jāatļauj Latvijas Investīciju un attīstības aģentūrai, lemjot par atbalstu no šī noteikumu projekta spēkā stāšanās datuma, piemērot 23.1.apakšpunktā minēto 90% intensitāti arī projektiem, kuri iesniegti pirms šī noteikumu projekta stāšanas spēkā datuma. Līdz ar ko, šie grozījumi attieksies uz 77. (projektu iesniegšana kārtas ietvaros norisinās līdz 2015.gada 31.jūlijam) un turpmākajām atlases kārtām un tiks nodrošināts tiesiskās paļāvības princips un vienlīdzības princips. Uz šo MK noteikumu projekta izstrādes brīdi nav uzsākta lēmumu pieņemšana minētās kārtas ietvaros. |
| 3. Projekta izstrādē iesaistītās institūcijas | Ekonomikas ministrija |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, biedrības, nodibinājumi, kooperatīvās sabiedrības, ostu pārvaldes, zemnieku un zvejnieku saimniecī basun publisko personu vai tās iestāžu (tai skaitā atvasināto publisko personu, kas darbojas NACE 2.red. M sadaļas „Profesionālie, zinātniskie un tehniskie pakalpojumi” 72.nodaļā „Zinātniskās pētniecības darbs” un P sadaļas „Izglītība” 85.4.nodaļā „Augstākā izglītība”).  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |
| --- | --- |
|   | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams veikt grozījumus darbības programmas „Uzņēmējdarbība un inovācijas” papildinājumā. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 27.jūnija Regulas (ES) Nr. 717/2014 par par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190) (turpmāk - Regula Nr. 717/2014);Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Regula Nr.1407/2013. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 717/2014. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Vispārēja atsauce uz Regulu Nr.1407/2013 un Regulas Nr.1407/2013 1.panta 1.punkts | Noteikumu projekta 1.1.punkts, ar kuru groza MK noteikumu Nr.582 2.1. apakšpunktu | *ieviestas pilnībā* | *neparedz stingrākas prasības* |
| Vispārēja atsauce uz Regulu Nr. 717/2014 un Regulas Nr.717/2014 1.panta 1.punkts  | Noteikumu projekta 1.1.punkts ar ko groza MK noteikumu Nr.582 2.2. apakšpunktu. | *ieviesta pilnībā*  | *neparedz stingrākas prasības* |
| Regula Nr. 717/2014 3.panta 2.punkts | Noteikumu projekta 1.3.punkts ar ko groza MK noteikumu Nr.582 8.2.8. apakšpunktu. | *ieviesta pilnībā* | *neparedz stingrākas prasības* |
| Regula Nr. 1407/2013 3.panta 2.punkts | Noteikumu projekta 1.3.punkts ar ko groza MK noteikumu Nr.582 8.2.8. apakšpunktu. | *ieviesta pilnībā* | *neparedz stingrākas prasības* |
| Regula Nr.1407/2013 6.panta 4.punkts | Noteikumu projekta 1.19.punkts, ar kuru MK noteikumus Nr.582 papildina ar 69.1 punktu | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē ir iesaistīta Latvijas Investīcijas un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Latvijas Investīcijas un attīstības aģentūras darbības ietvaros. |
| 3. | Cita informācija | Nav |

**Anotācijas III. un VI. sadaļa - projekts šīs jomas neskar.**

Ekonomikas ministre D.Reizniece-Ozola

Vīza: Valsts sekretārs R.Beinarovičs

03.08.2015 13:35

1701

Purmalietis, 67013108

Kaspars.Purmalietis@em.gov.lv